《八声甘州 次宋芸子闰花朝宴游词韵》
清代·张慎仪

知天公、也是爱芳菲，未遽令春深。展唐唐如月，绣林锦野，阁住光阴。

潭外百花蜂舞，蜡屐走相寻。正小寒时节，幽思难禁。

一岁两逢花寿，记前吟栲杻，兰袭欢襟。人花斗健艳，说到如今。

时徙倚、孝祠祠畔，无花幡、无限花心。待红药、浓开有日，买醉量金。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。